**VARIANTA II**

(nu produce efecte juridice)\*

ROMÂNIA **Iniţiator**

JUDEŢUL MURES **PRIMAR**

MUNICIPIUL TÂRGU MUREȘ **Soós Zoltán**

DASCPC-Serviciul activităţi culturale, sportive, de tineret şi locativ

Nr. 16.269 din 01.03.2021

**Referat de aprobare**

**privind aprobarea ordinii de prioritate în vederea atribuirii de locuinţe din fondul locativ de stat, locuinţe sociale, locuinţe pentru chiriaşi evacuabili din locuinţele retrocedate şi locuinţe pentru pensionari, destinate închirierii pentru anul 2021**

În ședința Consiliului Local din data de 25.02.2021 a fost supus aprobării materialul privind **Aprobarea ordinii de prioritate în vederea atribuirii de locuinţe din fondul locativ de stat, locuinţe sociale, locuinţe pentru chiriaşi evacuabili din locuinţele retrocedate şi locuinţe pentru pensionari, destinate închirierii pentru anul 2021,** punctul 5 pe Ordinea de zi, acesta fiind amânat, din următoarele considerente:

-faptul că pe liste figurează și solicitanți a căror venituri sunt considerate având un nivel prea mare pentru a solicita locuință din fondul locativ și

- acordarea la criteriul nr. 7, **Punctaj care se acordă în cazuri deosebite,** a unor punctaje suplimentare, care ar avantaja anumite categorii de beneficiari (comandanţi şi locţiitorii de comandanţi de unităţi militate, conducători de instituţii bugetare, respectiv specialişti în diverse profesiuni – salariaţi din sectorul public cu excepţia celor din societăţi comerciale cu capital de stat).

Menționăm faptul că la acest criteriu, nr. 7, există mai multe subpuncte așa cum rezultă din criteriile prezentate. Astfel, facem precizarea că pe listele prezentate spre aprobare, din totalul de 229 dosare care figurează pe lista socială, nu există niciun caz din categoriile de beneficiari mai sus-menționate, existând 10 cazuri cărora li s-a acordat punctaj la criteriul nr. 7, Punctaj acordatat pentru cazuri deosebite, cu mențiunea că acestea au fost acordate la următoarele categorii:

* 4 cazuri, Chiriaşi evacuaţi din imobile restituite foştilor proprietari din motive independente de voinţa lor, persoanele evacuate prin sentinţă judecătorească din locuinţele ce fac obiectul unor legi de restituire a imobilelor trecute în proprietatea statului şi chiriaşi din imobile naţionalizate restituite în natură foştilor proprietari, punctaj acordat 30 pct;
* 6 cazuri , tineri din case de ocrotire socială, punctaj acordat 20 pct .

Criteriile pentru calcularea punctajului necesar întocmirii listei solicitanților de locuințe sociale, de necesitate și chirie fond de stat în vederea închirierii, inițial au fost stabilite prin HCLM nr. 148/21.06.2001 privind stabilirea unor măsuri pentru punerea în aplicare a prevederilor Legii nr. 114/1996 și a Normelor metodologice aferente, aprobate prin HG nr. 1275/2000, cu privire la repartizarea locuințelor din fondul locativ de stat, în vederea închirierii, în anexa nr. 2. De-a lungul anilor aceste criterii au fost modificate/completate prin diverse hotărâri (HCL nr. 51/2003, HCL nr. 321/2006, HCL nr. 1/2008,HCL nr. 63/2009).

În ceea ce privește întocmirea listelor de priorități facem precizarea că potrivit prevederilor art 42 din Legea locuinței nr. 114/1996, republicată **au acces la locuinţă socială**, în vederea închirierii, familiile sau persoanele cu un venit mediu net lunar pe persoană, realizat în ultimele 12 luni, sub nivelul câştigului salarial mediu net lunar pe total economie, comunicat de Institutul Naţional de Statistică în ultimul Buletin statistic anterior lunii în care se analizează cererea, precum şi anterior lunii în care se repartizează locuinţa. În anul 2020, nivelul câștigului comunicat de Institutul Național de Statistică a fost de 3.275 lei. Persoanele care au depășit acest nivel au fost încadrate pe lista solicitanților cu chirie fond de stat.

Lista de solicitanți pentru chiriași evacuați/evacuabili se întocmește având în vedere dispozițiile legale prevăzute de OUG nr. 68/2006 privind măsuri pentru dezvoltarea activității în domeniul construcțiilor de locuințe prin programe la nivel național, ale OUG nr. 74/2007, Cap 2 privind asigurarea fondului de locuințe sociale destinate chiriașilor evacuați sau care urmează a fi evacuați din locuințele retrocedate foștilor proprietari, precum și prevederile HCLM nr. 346/2006.

Listele întocmite pentru pensionari acestea se întocmesc în vederea repartizării locuințelor situate în str. Sârguinței, nr. 18-20, care în baza HCL nr. 132/30.07.2020 privind completarea art. 2.16 din anexa 1 la HCL nr. 131/19.05.2016 privind modificarea și completarea Anexei nr. 1 la HCL nr. 148/2001 prevede următoarele: Garsonierele din str. Sârguinței, nr. 18-20 se repartizează pensionarilor, pensionarilor de invaliditate, nesupuși revizuirii medicale conform art. 79 alin 1 lit a, b și c din legea nr. 263/2010 și persoanelor cu handicap grav.

Prin HCLM nr. 131/19.05.2016 privind modificarea şi completarea Anexei nr. 1 la HCL nr. 148/2001 privind stabilirea unor măsuri pentru punerea în aplicare a prevederilor Legii nr. 114/1996 şi a Normelor metodologice aferente, aprobate prin HG nr. 1275/2000, cu privire la repartizarea locuinţelor din fondul locativ de stat, în vederea închirierii, în Cap 2 sunt stabilite principiile generale de repartizare a locuințelor proprietate de stat, în vederea închirierii. Astfel, prezentăm prevederile art. 2.1-2.5: “ repartizarea locuinţelor se face în baza listelor de priorităţi întocmite şi aprobate , în condiţiile legii.

Dosarele solicitanţilor de locuinţă, împreună cu cererea şi actele necesare stabilirii punctajului, în raport cu criteriile aprobate, se vor depune în perioada 15 septembrie- 15 octombrie a fiecarui an calendaristic în vederea cuprinderii pe lista anului următor.

Listele de priorităţi provizorii se afişează în perioada 1-5 noiembrie la sediul Municipiului Târgu Mureş. Persoanele nemultumite de ordinea cuprinderii pe listă pot solicita până la data de 30 noiembrie verificarea actelor din dosar, a modului de calcul al punctajului, urmând ca actele în completare sau contestaţiile să fie depuse la sediul Primăriei, la Registratura generală. Contestaţiile vor fi soluţionate în termen de 15 zile după care se întocmeşte lista definitivă privind ordinea de prioritate.

Lista definitivă se aprobă prin hotărâre a Consiliului Local, orice contestaţie cu privire la priorităţile stabilite se vor adresa instanţei de contecios administrativ. Listele de priorităţi întocmite se vor afişa la sediul Primăriei municipiului Târgu Mureş.

Lista de priorităţi se stabileşte anual. Solicitanţii înscrişi în lista de priorităţi, cu respectarea criteriilor şi care nu pot beneficia de repartizarea unei locuinţe în limita fondului disponibil în anul respectiv pot primi repartiţii în anii următori, în limita fondului disponibil în fiecare an şi în noua ordine de prioritate stabilită.”

Menționăm că toată această procedură a fost parcursă, lista provizorie fiind afișată în data de 05 noiembrie 2020, după care până la data de 02 decembrie s-au preluat contestaţiile sau actele necesare în vederea completării dosarelor. S-au înregistrat un număr de 3 completări, acestea fiind analizate şi soluţionate de către comisia locativă, în cadrul ședinței din data de  14.12.2020.

De aceea considerăm faptul că modificarea criteriilor sau aprobarea unor criterii noi în prezent nu este oportună. Criteriile folosite în stabilirea punctajului pot suferi modificări sau completari, inclusiv elaborarea unor criterii noi, prin prezentarea unor propuneri în cadrul Comisiei locative, numită în baza HCL nr. 188/09.11.2020, iar ulterior acestea să fie aprobate printr-o hotărâre de Consiliu Local, iar aplicabilitatea lor să fie pentru viitor, în vederea preluării dosarelor, respectiv a documentației necesare și stabilirea ordinii de prioritate a solicitanților începând cu anul 2022.

Având în vedere cele mai sus- precizate, supunem aprobării Consiliului Local proiectul de hotărâre așa cum a fost prezentat, precum şi anexele 1-4.

**Aviz favorabil al**

**D.A.S.C.P.C**

Director ex. adj.

Blaga-Zătreanu Cosmin

Întocmit

Mureșan Ramona-inspector sup SACSTL